Public procurement notice: Voluntary Ex Ante Transparency Notice
Published: 2021-12-06
Buyer: Forsvarsministeriet, Materiel- og Indkøbsstyrelsen
Country: DK
Contract type: Services
Procedure: Negotiated without a prior call for competition
CPV classification: 34000000 | 51100000
Estimated value: 1963862 EUR
Award criteria: Lowest price

Technical requirements: Forsvarsministeriet Materiel- og Indkøbsstyrelsen (herefter "FMI") påtænker at indgå et kontrakttillæg til en kontrakt med Krauss Maffei-Wegmann GmbH & Co. KG (herefter “KMW”) om ombygning af 7 Leopard 2-kampvogne til pansrede brovogne (Armoured Vehicle-Launched Bridge systems) benævnt Leguan Leopard 2, inklusiv anskaffelse af broer til 6 af disse vogne. Se nærmere afsnit II.2.4).
Forsvarsministeriet Materiel- og Indkøbsstyrelsen (herefter "FMI") påtænker at indgå et kontrakttilæg til en kontrakt med Krauss Maffei-Wegmann GmbH & Co. KG (herefter “KMW”) om ombygning af 6 af det danske forsvars Leopard 2-kampvogne til pansrede brovogne (Armoured Vehicle-Launched Bridge systems) benævnt Leguan Leopard 2, inklusiv anskaffelse af broer til 6 af disse vognen. Disse brovogne baseres på chassiser fra det danske forsvars Leopard 2-kampvogne, hvorved KMW bl.a. monterer et broudlægningssystem. Kontrakten er tidligere blevet beskrevet i bekendtgørelse med henblik på frivillig forudgående gennemsigtighed nr. 2019/S 214-526493. FMI påtænker som nævnt nu at indgå en kontrakttillæg, hvorved kontrakten kommer til at omfatte en leverance af seks specialudviklede trailere (”Bridge Transport Trailers”) til brug for håndtering af broerne, som indgår i Leguan Leopard 2 systemet. Herudover foretages en række mindre tekniske tilpasinger af leverancen af de pansrede brovogne. Navnlig foretages der en række ændringer vedrørende installation af lys på broerne.
Efter Forsvarsministeriet, Materiel- og Indkøbsstyrelsens (herefter "FMI") vurdering kan kontrakten på grund af tekniske årsager kun overdrages til Krauss Maffei-Wegmann GmbH & Co. KG (herefter “KMW”). FMI har tidligere indgået en kontrakt med KMW om ombygning af 7 Leopard 2-kampvogne til
pansrede brovogne (Armoured Vehicle-Launched Bridge systems) benævnt Leguan 2, inklusiv anskaffelse af broer til 6 af disse vogne. Se ordretildelingsbekendtgørelse nr. 2019/S 243-598908. FMI ønsker nu at udvide kontrakten med anskaffelsen af seks ”Bridge Transport Trailers”. Der er tale om materiel, der er
specielt udviklet til brug sammen med Leguan 2, og disse indgår som en operativt væsentlig del af den samlede kapacitet, som de pansrede brovogne udgør. De af kontrakten omfattede ”Bridge Transport Trailers” er de eneste trailere på markedet, der opfylder FMI’s operative behov, og som kan anvendes med
Leguan 2. Hertil kommer, at det er afgørende for FMI, at de pågældende Bridge Transport Trailers integreres i den samlede leverance af Leguan 2 for at opnå det fornødne samlede ansvar for navnlig sikkerhedsmæssige og operative forhold relateret til FMI’s anvendelse af kapaciteten i hele dennes levetid. Efter
FMI's vurdering er det således kun KMW, der vil være i stand til at påtage sig det nødvendige samlede systemansvar for kapaciteten, hvilket KMW kan gøre i henhold til den bestående rammeaftale FMI har med KMW vedrørende såkaldt Post Production Support af Forsvarets samlede flåde af Leopard 2-køretøjer
FMI følger proceduren i klagenævnslovens § 4 (lovbekendtgørelse nr. 593 af 2.6.2016 om Klagenævnet for Udbud, tilgængelig på www.retsinformation.dk). Kontrakttillægget vil ikke blive indgået før efter udløbet af 10 kalenderdage regnet fra dagen efter den dag, hvor denne bekendtgørelse er offentliggjort, jf. klagenævnslovens § 4, stk. 1, nr. 2. I henhold til klagenævnslovens § 7, stk. 3, skal en klage over, at ordregiveren i strid med udbudsreglerne har indgået en kontrakt uden forudgående offentliggørelse af en udbudsbekendtgørelse i Den Europæiske Unions Tidende, i tilfælde hvor en ordregiver har fulgt proceduren i § 4, være indgivet til Klagenævnet for Udbud inden 30 kalenderdage regnet fra dagen efter den dag, hvor ordregiveren har offentliggjort en bekendtgørelse i Den Europæiske Unions Tidende om, at ordregiveren har indgået en kontrakt, forudsat at bekendtgørelsen indeholder begrundelsen for ordregiverens beslutning om at tildele kontrakten uden forudgående offentliggørelse af en udbudsbekendtgørelse i Den Europæiske Unions Tidende. Senest samtidig med at en klage indgives til Klagenævnet for Udbud, skal klageren skriftligt underrette ordregiveren om, at klage indgives til Klagenævnet for Udbud, og om, hvorvidt klagen er indgivet i den periode på 10 kalenderdage, som er fastsat i § 4, stk. 1, nr. 2. I tilfælde, hvor klagen ikke er indgivet i den nævnte periode, skal klageren tillige angive, hvorvidt der begæres opsættende virkning, jf. § 12, stk. 1. Kontaktoplysning til Klagenævnet for Udbud er angivet i pkt. VI.4.1). Klagenævnet for Udbuds egen vejledning om klager er tilgængelig på hjemmesiden angivet i pkt. VI.4.1).


Winner: Krauss Maffei-Wegmann GmbH & Co. KG
Award value: 1963862